Държавен вестник, бр. 70, 2014 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  70
1. придобиването, продажбата и безвъз­
мездното преотстъпване на ПХБ и/или на 
оборудване, съдържащо ПХБ, и/или отпадъци, 
съдържащи ПХБ, с изключение на случаите, 
когато се предават на лицата по чл. 2;
2. доливането на трансформатори и на 
друго оборудване с ПХБ;
3. отделянето на ПХБ от други вещества 
с цел повторно използване на ПХБ;
4. смесването на ПХБ с други вещества или 
отпадъци с цел повторно използване на ПХБ;
5. неконтролираното изхвърляне на от­
падъци, съдържащи ПХБ, и на оборудване, 
съдържащо ПХБ;
6. всяко неконтролирано изгаряне на ПХБ 
и/или на отпадъци, съдържащи ПХБ;
7. изгарянето на ПХБ и/или на отпадъци, 
съдържащи ПХБ, на кораби;
8. съхраняването на оборудване, съдържащо 
ПХБ, в общи помещения с горими материали, 
с горими и леснозапалими течности, както и 
с горими газове и взривоопасни материали;
9. оползотворяването на отпадъци, съдър­
жащи ПХБ.
Чл. 4. Превозът на отпадъци в рамките на 
Европейския съюз (ЕС) със или без транзит 
през трети страни, вносът в ЕС от трети стра­
ни, износът от ЕС към трети страни, както 
и транзитът през ЕС от и към трети страни 
на отпадъци се извършват при условията и 
по реда на Регламент (ЕО) 1013/2006 на Ев­
ропейския парламент и на Съвета от 14 юни 
2006 г. относно превози на отпадъци (OB, 
Специално издание 2007 г., глава 15. Околна 
среда, потребители и здравеопазване, том 16).
Г л а в а  в т о р а
ИНВЕНТАРИЗАЦИЯ И МАРКИРАНЕ
Раздел I
Изисквания за реда и начина за инвентари­
зация на оборудване, съдържащо ПХБ
Чл. 5. (1) Притежателите на оборудване, 
потенциално съдържащо ПХБ, с обем на 
работната течност над 5 dm3, в срок до три 
месеца от установяване наличието на оборуд­
ването извършват инвентаризация с цел уста­
новяване наличието на ПХБ в оборудването 
в количество над 0,005 % масови.
(2) За кондензаторни уредби обемът от 5 dm3 
се отнася за сумата от обемите на отделните 
кондензаторни елементи и съоръженията на 
кондензаторната уредба.
Чл. 6. (1) Инвентаризацията по чл. 5 се 
извършва въз основа на информация от:
1. данни от производителя, като техническа 
документация, обозначения върху оборудване­
то и друга налична информация за произхода 
на оборудването и за наличието на ПХБ в 
работната течност, и/или
2. протоколи от изпитване за определяне 
концентрацията на ПХБ в работната течност.
(2) Лицата по чл. 5 попълват за всяко отдел­
но оборудване инвентаризационен формуляр 
съгласно приложение № 1.
(3) Лицата по чл. 5 съхраняват инвента­
ризационните формуляри по ал. 2 в срок 5 
години след извеждането на оборудването от 
експлоатация.
Чл. 7. (1) В срок до един месец от извърш­
ване на инвентаризацията лицата по чл. 5 
представят в регионалната инспекция по 
околната среда и водите (РИОСВ), на чиято 
територия се намира оборудването:
1. попълнени раздели I, II и III на инвен­
таризационния формуляр по чл. 6, ал. 2 в 
един екземпляр на електронен носител и в 
три екземпляра на хартиен носител, когато в 
резултат на инвентаризацията е установено, че 
оборудването по чл. 5 съдържа ПХБ, и/или
2. списък по образец съгласно приложение 
№ 2 в един екземпляр на електронен носител 
и в два екземпляра на хартиен носител, когато 
в резултат на инвентаризацията е установено, 
че оборудването по чл. 5 не съдържа ПХБ.
(2) Списъкът по ал. 1, т. 2 се изготвя въз 
основа на инвентаризационните формуляри 
по чл. 6, ал. 2, които се съхраняват от при­
тежателите на оборудването.
(3) Когато притежателят на оборудването 
по чл. 5 не разполага и не може да представи 
информацията по чл. 6, ал. 1, оборудването се 
счита за оборудване, съдържащо ПХБ.
 (4) Лицата по ал. 3 представят инвента­
ризационен формуляр по ал. 1, т. 1 съгласно 
срока по ал. 1.
Чл. 8. (1) Вземането на проби и изпитва­
нето за определяне концентрацията на ПХБ в 
използваната в оборудването работна течност 
се извършват от акредитирани лаборатории за 
вземане на проби и/или за изпитване на ПХБ.
(2) Вземането на пробите се извършва 
съгласно БДС EN ISO 3170, БДС EN ISO 3171 
и БДС EN 60 475.
(3) Изпитването за определяне концентра­
цията на ПХБ в работната течност се извършва 
съгласно БДС ЕN 12 766-1, БДС ЕN 12766-2 
и БДС ЕN 61 619.
(4) Когато оборудването е херметизирано, 
не се извършва вземане на проби по ал. 2 и 
изпитване по ал. 3.
Чл. 9. (1) Директорът на РИОСВ, на чиято 
територия е разположено инвентаризираното 
оборудване, или оправомощено от него длъж­
ностно лице в двумесечен срок от получаване 
на документите по чл. 7, ал. 1 и 4 извършва 
проверка за изпълнение на изискванията на 
чл. 5, 6 и 7. 
(2) След извършване на проверката по ал. 1 
директорът на РИОСВ или оправомощеното 
от него длъжностно лице:
1. вписва уникален инвентаризационен 
номер в инвентаризационния формуляр по 
чл. 6, ал. 2 на оборудването, съдържащо ПХБ;